Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 24 เม.ย.66
Daily Focus-บล.ฟินันเซีย ไซรัส ประจำวันที่ 24 เม.ย.66
24 เม.ย. 2566

บล.ฟินันเซีย ไซรัส ประเมินแนวโน้มตลาดวันนี้ (24 เม.ย.66) คาด SET แกว่ง Sideways โดยมีแนวรับระยะสั้นที่ 1,550-1,555 จุด โดยสัปดาห์นี้มีตัวเลขเศรษฐกิจสำคัญปลายสัปดาห์คือ GDP ไตรมาส 1/66 ของทั้งสหรัฐฯและยูโรโซน ซึ่งตลาดยังคาดเห็นการเติบโตจากไตรมาสก่อน
รวมถึงเงินเฟ้อ PCE สหรัฐฯ ซึ่งจะเป็นปัจจัยกำหนดทิศทางตลาดในระยะถัดไป ส่วนปัจจัยในประเทศโฟกัสยังอยู่ที่การประกาศผลการดำเนินงานไตรมาส 1/66 ของบริษัทจดทะเบียนหลังจากกลุ่มธนาคารออกมาครบแล้วและดีกว่าคาด ทำให้เชื่อว่าจะช่วยสร้างความเชื่อมั่นต่อฝั่ง Real Sector
โดยเฉพาะ Domestic Play ที่จะทยอยประกาศในช่วงถัดไป โดยประเด็นค่าไฟอาจกดดันการฟื้นตัวของ Margin อยู่บ้าง แต่จะดีขึ้นในไตรมาส 2/66 หลังค่าไฟภาคธุรกิจปรับลงมาเท่าภาคครัวเรือนที่ 4.70 บาท/หน่วย ตลาดคาด FED ขึ้นดอกเบี้ยในการประชุมเดือน พ.ค. ค่อนข้างแน่สู่ระดับ 5-5.25% ก่อนตรึงในระดับสูงไปยังครึ่งหลังของปี 66 และคาดให้น้ำหนักกับตัวเลขการเติบโตของเศรษฐกิจมากขึ้น
อย่างไรก็ตามการเติบโตของเศรษฐกิจฝั่งเอเชียรวมถึงไทยที่ดูแข็งแกร่งกว่าฝั่งตะวันตกคาดว่ายังช่วยจำกัด Downside ขอดัชนีได้บ้าง นอกจากนี้หากผลการเลือกตั้งของไทยออกมาในเชิงบวกโดยมีแนวโน้มจัดตั้งรัฐบาลใหม่อย่างมีเสถียรภาพได้จะเป็นปัจจัยหนุนตลาดฯในครึ่งหลังของปี 66 ถึงปี 67 จึงยังชอบหุ้น Domestic Play และคาด Outperform Global Play ได้ต่อเนื่อง ระยะสั้นเน้นเลือกเก็งกำไรหุ้นที่คาดกำไรไตรมาส 1/66 แข็งแกร่ง
กลยุทธ์ : ยังเน้นลงทุนหุ้น Domestic และคาดกำไรไตรมาส 1/66 แข็งแกร่ง//ทยอยสะสมหุ้นเพิ่มในช่วงปรับฐาน
หุ้นเด่นเดือน เม.ย. :  AOT, BA, BGRIM, CPN, MAKRO